
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 864 

4 Ιουνίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Έγκριση πρόσληψης προσωπικού με σύμβαση μίσθω¬ 
σης έργου για το Κέντρο Εξυπηρέτησης Πολιτών 
(Κ.Ε.Π.) Δήμου Μεγαρέων. 1 

Σύσταση Αμιγούς, αστικής μη κερδοσκοπικής επι¬ 
χείρησης με την επωνυμία «ΝΟΜΑΡΧΙΑΚΗ ΕΠΙ¬ 
ΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΟΜΑΡΧΙ¬ 
ΑΚΗΣ ΑΥΤΟΔΙΟΙΚΗΣΗΣ ΑΧΑΪΑΣ “Ν.Ε.Π.Α.”». 2 

Καθιέρωση υπερωριακής εργασίας υπαλλήλων της 
Διεύθυνσης Κτηνιατρικής της Νομαρχιακής Αυ¬ 
τοδιοίκησης Θεσσαλονίκης κατά τις απογευμα¬ 
τινές ώρες εργασίμων, Κυριακών και εξαιρέσιμων 


ημερών έτους 2007. 3 

ΑΠΟΦΑΣΕΙ Σ 

Αριθμ. 3667 (1) 


Έγκριση πρόσληψης προσωπικού με σύμβαση μίσθωσης 
έργου για το Κέντρο Εξυπηρέτησης Πολιτών (Κ.Ε.Π.) 
Δήμου Μεγαρέων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παρ. 2 του άρθρου 1 του ν. 2503/1997 
«Διοίκηση, Οργάνωση, Στελέχωση της Περιφέρειας, Ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του άρθρου 6 του ν. 2527/1997 που 
αναφέρονται στις συμβάσεις μίσθωσης έργου. 

3. Τις διατάξεις της παρ. 1 του άρθρου 15 του ν. 
3260/2004 (ΦΕΚ 151/Α'/6.8.2004) όπου ορίζεται ότι: «για τις 
ανάγκες λειτουργίας των ΚΕΠ επιτρέπεται η απασχόλη¬ 
ση φυσικών προσώπων με συμβάσεις μίσθωσης έργου, 
για τις οποίες ισχύουν οι κείμενες διατάξεις, χωρίς να 
απαιτούνται οι προϋποθέσεις της Π.Υ.Σ. 55/1998». 

4. Το υπ’ αριθμ. Φ. 7 ΟΔΕΚΕΠ/6901/8.9.2005 έγγραφο 
του ΥΠ.ΕΣ.Δ.Δ.Α. με το οποίο ρυθμίζονται θέματα που 
αφορούν στις συμβάσεις μίσθωσης έργου. 

5. Το υπ’ αριθμ. ΔΟΛΚΕΠ/Φ4/145/8983/10.4.2007 έγγρα¬ 
φο του Υπουργείου Εσωτερικών, Δημόσιας Διοίκησης 


και Αποκέντρωσης, με συνημμένο τον πίνακα κατανο¬ 
μής συμβάσεων μίσθωσης έργου, διάρκειας έως τριών 
(3) μηνών, για την στελέχωση των ΚΕΠ των οποίων οι 
συμβάσεις μίσθωσης έργου λήγουν την περίοδο από 
1.5.2007έως 31.5.2007, με τους επιπλέον όρους: 

α) οι συμβάσεις λήγουν από τη χρονική στιγμή που θα 
στελεχωθεί το Κ.Ε.Π. με μόνιμο προσωπικό. 

β) Σε περίπτωση αποχώρησης, παραίτησης, διακοπής 
κ,λπ. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση 
με νέο άτομο, γωρίς ττιν προηγούμενη ενημέρωση και 
έγκριση της ΔΟΛΚΕΠ/ΥΠ.ΕΣ.Α.Α.Α. 

6. Την υπ’ αριθμ. οικ. 16978/12.11.2003 απόφαση του 
Γενικού Γραμματέα της Περιφέρειας Αττικής, περί με¬ 
ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγρά¬ 
φων και άλλων πράξεων στο Γ ενικό Δ/ντή Περιφέρειας, 
στους Προϊσταμένους των Διευθύνσεων Αυτοδιοίκησης- 
Αποκέντρωσης Τοπικής Αυτοδ/σης & Δ/σης Αν. Αττικής- 
Δυτ.Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ. Β718.11.2003), αποφασίζουμε: 


Εγκρίνουμε την πρόσληψη προσωπικού με σύμβαση 
μίσθωσης έργου διάρκειας τριών (3) μηνών, για τη στε¬ 
λέχωση του Κ.Ε.Π. Δήμου Μεγαρέων, ως κατωτέρω: 


Α/Α 

Ο.Τ.Α. 

©ΕΣΕΙΣ 

1 . 

ΔΗΜΟΣ ΜΕΓΑΡΕΩΝ 

4 


ΣΥΝΟΛΟ 

4 


«Η αμοιβή ορίζεται σε 10.560 € ετησίως μέχρι τη 
συμπλήρωση χρονικού διαστήματος 24 μηνών, κατά 
το οποίο το έργο συγχρηματοδοτείται από το Επι¬ 
χειρησιακό Πρόγραμμα «Κοινωνία της Πληροφορίας», 
Μέτρο 2.2. 

Για το χρονικό διάστημα πλέον του 24μήνου η αμοιβή 
ορίζεται σε 12.000 € ετησίως και χρηματοδοτείται από 
τον Τακτικό Προϋπολογισμό». 

Ελευσίνα, 19 Απριλίου 2007 

Με Εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 5988 (2) 

Σύσταση Αμιγούς, αστικής μη κερδοσκοπικής επιχεί¬ 
ρησης με την επωνυμία «ΝΟΜΑΡΧΙΑΚΗ ΕΠΙΧΕΙΡΗΣΗ 
ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΟΜΑΡΧΙΑΚΗΣ ΑΥΤΟΔΙ¬ 
ΟΙΚΗΣΗΣ ΑΧΑΪΑΣ “Ν.Ε.Π.Α.”». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 73, 74, 75 και 76 του π.δ. 
30/1996 «Κώδικας Νομαρχιακής Αυτοδιοίκησης». 

2. Τις διατάξεις του νόμου 2503/30.5.1997 «Διοίκηση ορ¬ 
γάνωση στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

3. Την υπ’ αριθμ. 75α/2007 απόφαση του Νομαρχιακού 
Συμβουλίου της Ν.Α. Αχάΐας περί σύστασης Νομαρχια¬ 
κής Επιχείρησης Πολιτιστικής Ανάπτυξης (ΝΕΠΑ). 

4. Τις διατάξεις του π.δ. 331/11.9.1996 περί σύστασης και 
λειτουργίας αμιγών νομαρχιακών και διανομαρχιακών 
επιχειρήσεων από τις Νομαρχιακές Αυτοδιοικήσεις και 
τα Νομαρχιακά διαμερίσματα. 

5. Την υτί αριθμ. 16 εγκύκλιο (οικ. 10819/22..2..2007) του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, περί νέου θεσμικού πλαισίου των επιχειρήσεων 
ΟΤΑ. 

4. Την υπ’ αριθμ. 365/12.4.2007 οικονομοτεχνική μελέτη 
της Ν.Ε.Α. 

5. Την από 18.4.2007 γνωμοδότηση της Νομικής Υπη¬ 
ρεσίας της Νομαρχιακής Αυτοδιοίκησης Αχάΐας, απο¬ 
φασίζουμε: 

Τη σύσταση στη Ν.Α Αχάΐας Αμιγούς, Αστικής μη κερ¬ 
δοσκοπικής επιχείρησης, με την επωνυμία «ΝΟΜΑΡΧΙΑ¬ 
ΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΟΜΑΡΧΙΑ¬ 
ΚΗΣ ΑΥΤΟΔΙΟΙΚΗΣΗΣ ΑΧΑΪΑΣ “Ν.Ε.Π.Α.”» ως ίδιο Νομικό 
Πρόσωπο Ιδιωτικού Δικαίου, το οποίο διέπεται από τις 
διατάξεις του ακόλουθου καταστατικού: 


ΚΑΤΑΣΤΑΤΙΚΟ ΝΟΜΑΡΧΙΑΚΗΣ ΕΠΙΧΕΙΡΗΣΗΣ ΠΟΛΙΤΙ¬ 
ΣΤΙΚΗΣ ΑΝΑΠΤΥΞΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΑΧΑΪΑΣ 

Άρθρο 1 

Επωνυμία 

Η επωνυμία της επιχείρησης είναι: 

«ΝΟΜΑΡΧΙΑΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΑΧΑΪΑΣ “Ν.Ε.Π.Α.”». 

Στις σχέσεις της με την αλλοδαπή, η επιχείρηση θα 
χρησιμοποιεί την επωνυμία της σε πιστή μετάφραση. 

Αρθρο 2 
Έδρα 

Έδρα της επιχείρησης ορίζεται η Πάτρα. 

Η επιχείρηση δύναται να μεταβάλλει διεύθυνση στα 
όρια της έδρας της, χωρίς να απαιτείται τροποποίηση 
του καταστατικού της. Η επιχείρηση μπορεί επίσης να 
ιδρύει παραρτήματα και να διατηρεί γραφεία και σε 
Δήμους ή Κοινότητες της περιοχής των Διοικητικών 
ορίων της Νομαρχιακής Αυτοδιοίκησης Αχάΐας. 

Άρθρο 3 
Πόροι 

Οι πόροι και τα περιουσιακά στοιχεία της ΝΟΜΑΡΧΙΑ¬ 
ΚΗΣ ΕΠΙΧΕΙΡΗΣΗΣ ΠΟΛΙΤΙΣΤΙΚΗΣ ΑΝΑΠΤΥΞΗΣ «Ν.Ε.Π.Α» 
της Νομαρχιακής Αυτοδιοίκησης Αχάΐας, συνίσταταί: 


• Σε θεσμοθετημένους πόρους από τη Νομαρχιακή 
Αυτοδιοίκηση (μέσω προγραμματικών συμβάσεων ειδικού 
σκοπού και χαρακτήρα) και ετήσιες επιχορηγήσεις εκ μέ¬ 
ρους του Ελληνικού Δημοσίου, σύμφωνα με την ισχύουσα 
νομοθεσία και τις νόμιμες φορολογικές επιβαρύνσεις. 

• Από επιχορηγήσεις εκ μέρους της Ε.Ε. και κάθε άλ¬ 
λου Κρατικού και Διεθνούς Οργανισμού, σύμφωνα με την 
ισχύουσα νομοθεσία και τις νόμιμες φορολογικές επιβα¬ 
ρύνσεις. Μέσα από συνεργασίες: με το Υπουργείο Πολι¬ 
τισμού, το Πανεπιστήμιο Πατρών, το Ελληνικό Ανοικτό 
Πανεπιστήμιο, το Α.Τ.Ε.Ι, τη Ν.Ε.Λ.Ε., την Δευτεροβάθμια 
εκπαίδευση, τις Γεν. Γραμματείες Νεολαίας, Ισότητας, 
Αθλητισμού, τους Δήμους της περιοχής, την Εκκλησία, 
τη Γ ενική Γ ραμματεία και τις οργανώσεις Απόδημου 
Ελληνισμού, διεθνείς οργανισμούς Νεολαίας κλπ. θα 
επιδιωχθεί η μέγιστη δυνατή αξιοποίηση προγραμμάτων 
εθνικών και της Ε.Ε έτσι ώστε η δράση αυτή να δημιουρ¬ 
γήσει σημαντική προστιθέμενη πολιτιστική αξία. 

• Από δωρεές κληροδοσίες και κληρονομικές και τα 
εξ αυτών εισοδήματα. 

• Από χορηγίες από φορείς και ιδιώτες που θα εξυπη¬ 
ρετούν την επίτευξη των σκοπών του φορέα χωρίς να 
αλλοιώνουν τον χαρακτήρα και την δράση του. 

• Από έσοδα από παροχής υπηρεσιών από την Επι¬ 
χείρηση. 

• Από τόκους από τις καταθέσεις τους σε τράπεζες 
ή άλλους πιστωτικούς Οργανισμούς. 

• Από οποιαδήποτε άλλο μέσο μπορεί να προκύψει 
από τις δραστηριότητές του. 

Αρθρο 4 

Σκοποί και μέσα πραγματοποίησής τους 

Η ΝΟΜΑΡΧΙΑΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΑΧΑΪΑΣ «Ν.Ε.Π.Α» 
θέτει ως βασικούς στόχους: 

1. Την δημιουργία γνήσιας τοπικής πολιτιστικής ζωής 
που θα ανασυνδέσει τον τοπικό πολιτισμό μέσα στα 
πλαίσια της ενότητας του χώρου, της παραγωγής και 
οικειοποίησης των πολιτιστικών αγαθών και θα στοχεύει 
στην επανασυγκρότηση της πολιτιστικής ταυτότητας 
της Αχα'ΐας. 

2. Την δημιουργία νέων πολιτιστικών θεσμών και μορ¬ 
φών οργάνωσης των πολιτών σε πολιτιστικό επίπεδο. 

3. Την ενίσχυση των πολιτιστικών φορέων του νομού 
με στόχο τη γενικότερη ανάπτυξη του πολιτιστικού κι¬ 
νήματος στη βάση τριών θεμελιακών αρχών: 

α) Μαζική συμμετοχή των πολιτών στα πολιτιστικά 
δρώμενα. 

β) Αυτοδύναμη πολιτιστική ανάπτυξη στηριγμένη στη 
αξιοποίηση των δυνατοτήτων που διαθέτει το ανθρώ¬ 
πινο κεφάλαιο. 

γ) Αποκέντρωση των πολιτιστικών δράσεων και πρω¬ 
τοβουλιών έτσι ώστε όλοι οι πολίτες του νομού να 
καθίστανται παραγωγοί η κοινωνοί των πολιτιστικών 
αγαθών. 

4. Την διατήρηση, ανάδειξη και δημιουργική αξιοποίη¬ 
ση των στοιχείων που συνθέτουν την πολιτιστική ταυ¬ 
τότητα της Αχάΐας διαχρονικά. 

5. Την προαγωγή της τοπικής δημιουργίας στους το¬ 
μείς των γραμμάτων και των τεχνών. 

6. Τη σύνδεση του πολιτισμού με την οικονομία, το 
φυσικό περιβάλλον και την κοινωνική οργάνωση μέσω 
καινοτόμων πολιτιστικών δράσεων η πρωτοβουλιών. 

7. Την παροχή κινήτρων για ενεργότερη συμμετοχή 
στα πολιτιστικά πράγματα στη νεολαία και τη δημι¬ 
ουργία θεσμών που θα προωθούν τη νεανική έκφραση 
και δημιουργία. 

8. Την διαμόρφωση πολιτιστικών δράσεων και την πα¬ 
ραγωγή πολιτιστικών αγαθών με στοιχεία πρωτοτυπίας 
και αυθεντικότητας. 

9. Την προβολή της σύγχρονης πολιτιστικής δημιουρ¬ 
γίας της Αχαΐας σε πανελλήνιο και διεθνές επίπεδο. 

10. Τη δημιουργία θεσμών επιμόρφωσης και την κα¬ 
τάρτιση επιμορφωτικών προγραμμάτων για το σύνολο 
του πληθυσμού. 

11. Την προαγωγή του μαζικού αθλητισμού. 

12. Την δημιουργία υποδομών πολιτιστικού χαρακτή¬ 
ρα. 

13. Τη διαχείριση ποικίλων προγραμμάτων στους το¬ 
μείς του πολιτισμού και του αθλητισμού. 

14. Την εφαρμογή προγραμμάτων πολιτιστικής έκφρα¬ 
σης και δημιουργίας γυναικών, παιδιών, ατόμων της τρί¬ 
της ηλικίας η άλλων ευαίσθητων κοινωνικών ομάδων. 

15. Την προαγωγή της διαπολιτισμικής εκπαίδευσης. 

16. Την προαγωγή της συνεργασίας των πολιτιστικών 
φορέων που δραστηριοποιούνται σε επίπεδο νομού και 
των Νομικών Προσώπων της Νομαρχιακής Αυτοδιοίκη¬ 
σης Αχαΐας με αντίστοιχους φορείς και Νομικά Πρόσω¬ 
πα σε εθνικό ευρωπαϊκό και διεθνές επίπεδο. 

17. Τη σύσφιξη των σχέσεων και την από κοινού ανά¬ 
πτυξη δράσεων με τις δευτεροβάθμιες και τριτοβάθμιες 
αποδημικές οργανώσεις των Αχαιών. 

18. Την αξιοποίηση του ανθρώπινου κεφαλαίου του 
Νομού που ζει και δραστηριοποιείται σε άλλες περιοχές 
της χώρας ή στο εξωτερικό. 

ΕΙΔΙΚΟΤΕΡΑ Η ΕΠΙΤΕΥΞΗ ΤΩΝ ΣΚΟΠΩΝ ΤΗΣ ΝΟ¬ 
ΜΑΡΧΙΑΚΗΣ ΕΠΙΧΕΙΡΗΣΗΣ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΑΧΑΪΑΣ ΘΑ ΓΙΝΕΙ ΜΕ 
ΚΑΘΕ ΠΡΟΣΦΟΡΟ ΜΕΣΟ ΕΝΔΕΙΚΤΙΚΑ: 

1. Να αναδείξει την ιστορία και τον πολιτισμό της 
Αχαΐας από την αρχαιότητα έως τις μέρες μας: 

- με την έκδοση βιβλίων, οά, λευκωμάτων, 

- με την εκπόνηση ερευνητικών προγραμμάτων και 
τη διοργάνωση επιστημονικών συνεδρίων αναφερόμε- 
νων στις αρχαιότητες, την αρχιτεκτονική, μνημειακή 
κληρονομιά, την ιστορία, τα γράμματα, την τέχνη και 
το λαϊκό πολιτισμό της Αχαΐας, σε συνεργασία με επι¬ 
στημονικούς φορείς, 

- με την δημιουργία νέων μουσείων (βιομηχανικό, οίνου 
& οινοποιίας, λαϊκής τέχνης κ.λπ.), 

- με την εκπόνηση προγραμμάτων αναφερόμενων 
στην έρευνα, την συστηματική ταξινόμηση, τη μελέτη 
και αξιοποίηση ποικίλων ιστορικών πηγών 

(μαρτυρίων σε ήχο και εικόνα, κειμένων, αντικειμένων, 
πηγών του τοπίου, πάσης φύσεως ιστορικών καταλοίπων 
κ.α.) έτσι ώστε να επιτευχθεί η πλήρης ανασύνθεση της 
ιστορικής και πολιτισμικής διαδρομής της Αχαΐας και 
η επανασυγκρότηση της πολιτιστικής ταυτότητας της, 

- με την ψηφιοποίηση αρχείων, φωτογραφικών και 
κινηματογραφικών ντοκουμέντων και άλλων πηγών 
ιστορικού ενδιαφέροντος, 

- με τη δημιουργία αρχείου σύγχρονης κοινωνικής 
ιστορίας της Αχαΐας (Α.Σ.Κ.Ι), 

- με την επιστημονική μελέτη και την ανάδειξη χαρα¬ 
κτηριστικών μορφών του λαϊκού πολιτισμού της Αχαΐας 
(τραγούδια, θέατρο σκιών, κλπ), 


- με την εκπόνηση εκπαιδευτικών προγραμμάτων το¬ 
πικής ιστορίας σε συνεργασία με τα μουσεία και τους 
εκπαιδευτικούς φορείς. 

2. Να συμβάλει στην καλλιέργεια των γραμμάτων και 
των τεχνών. 

- με τη θεσμοθέτηση λογοτεχνικών και καλλιτεχνικών 
βραβείων, 

- με την προαγωγή της καλλιτεχνικής εκπαίδευσης, 

- με τη δημιουργία βιβλιοθήκης & κινητής βιβλιοθή¬ 
κης, 

- με τη διοργάνωση εκθέσεων βιβλίου και εκθέσεων 
αχαϊκού βιβλίου, 

- με τη διοργάνωση εικαστικών εκδηλώσεων, 

- με την ενίσχυση των φορέων που δραστηριοποιού¬ 
νται στους τομείς των γραμμάτων και των τεχνών, 

- με την ίδρυση νομικών προσώπων της Ν. Α. Αχαΐας 
με αντικείμενο την ανάπτυξη των γραμμάτων και της 
τέχνης, 

- με την προβολή των έργων πολιτισμού και των δη¬ 
μιουργών τους σε πανελλήνιο και διεθνές επίπεδο, 

- με την εκπόνηση αχαϊκής βιβλιογραφίας, 

- με την παροχή εκπαίδευσης και επιμόρφωσης στον 
τομέα της διαχείρισης πολιτιστικών και μορφωτικών 
αγαθών, 

- με την δημιουργία βάσεων πληροφοριακών δεδομέ¬ 
νων με αντικείμενο τον πολιτισμό της Αχαΐας (γράμματα 
- τέχνες) και την παροχή πληροφοριακού υλικού με 
διάφορα μέσα. 

3. Να επιτύχει την ευρύτερη δυνατή συμμετοχή της 
νεολαίας του νομού στα πολιτιστικά δρώμενα και τον 
αθλητισμό: 

- με την πολύπλευρη ενίσχυση των νέων δημιουργών 
σε κάθε πεδίο της πνευματικής και καλλιτεχνικής δη¬ 
μιουργίας, 

- με τη δημιουργία ή την ενίσχυση των πολιτιστικών 
σχημάτων που συγκροτούνται από νέους, 

- με την οργάνωση θεσμών πολιτιστικής έκφρασης 
των νέων και προβολής της νεανικής δημιουργίας (φε¬ 
στιβάλ, εκδηλώσεις κλπ), 

- με την παροχή δυνατοτήτων και κινήτρων για συ¬ 
νεργασία των πολιτιστικών σχημάτων που συγκροτού¬ 
νται από νέους και με την προώθηση των πολιτιστικών 
ανταλλαγών με αντίστοιχα ελληνικά κ' διεθνή σχήμα¬ 
τα, 

- με τη θέσπιση βραβείων για νέους δημιουργούς, 

- με την ενίσχυση του κλασικού αθλητισμού και την 
υλοποίηση δράσεων στα πλαίσια του μαζικού αθλητι¬ 
σμού, 

- με τη δημιουργία υποδομών και θεσμών για την 
άθληση γυναικών, παιδιών, ατόμων της τρίτης ηλικίας, 
ατόμων από ευαίσθητες κ' ευπαθείς ομάδες του πλη¬ 
θυσμού. 

4. Να προωθήσει δράσεις που θα αναδεικνύουν τη 
σχέση φύσης - περιβάλλοντος και πολιτισμού. 

- με τη θεσμοθέτηση εκδηλώσεων σε σημαντικά οι¬ 
κοσυστήματα, ιστορικούς τόπους και μνημεία που θα 
καταδυκνείουν την ενότητα χώρου και πολιτισμού και 
θα εξακτινώνουν την πολιτιστική δημιουργία, 

- με την παραγωγή αυθεντικών προϊόντων από ύλες 
της αχαϊκής γης, 

- με την εκπόνηση μελετών για την ανάπλαση περιο¬ 
χών του αστικού ιστού, βιομηχανικών εγκαταστάσεων 
κ.λπ. με σκοπό την εγκατάσταση πολιτιστικών ίδρυμά- 

των (μουσεία, εκθεσιακοί χώροι κλπ.) και τη μετατροπή 
τους σε εστίες πολιτισμού, 

- με την ανάδειξη σημαντικών οικοσυστημάτων του 
νομού και την τόνωση του περιηγητικού τουρισμού, 

- με τη δημιουργία εγκαταστάσεων για την προαγωγή 
αθλημάτων που διεξάγονται στη φύση (ανεμοπτερισμός 
ορειβασία κλπ.), 

- με την εκπόνηση προγραμμάτων περιβαλλοντικής 

- οικολογικής ευαισθητοποίησης και εκπαίδευσης σε 
συνεργασία με τους εκπαιδευτικούς φορείς και τις οι¬ 
κολογικές κινήσεις. 

5. Να διασώσει και να αναδείξει την αρχιτεκτονική 

- μνημειακή κληρονομιά. 

- με τη διοργάνωση επιστημονικών συνεδρίων, 

- με την εκπόνηση μελετών σε συνεργασία με τους 
φορείς διάσωσης & μελέτης της αρχιτεκτονικής κλη¬ 
ρονομιάς, 

- με την έκδοση βιβλίων - λευκωμάτων, 

- με την παραγωγή εκπαιδευτικών προγραμμάτων και 
υλικού. 

6. Να προωθήσει την επιμόρφωση με την εφαρμογή 
επιμορφωτικών προγραμμάτων και την πραγματοποίηση 
σεμιναρίων και εκδηλώσεων πάνω σε θέματα τέχνης, 
ιστορίας, φιλοσοφίας, γλώσσας, διαχειρίσεις των νέων 
τεχνολογιών και των πολιτιστικών αγαθών που παράγο- 
νται με τη χρήση τους, αθλητισμού, αγωγής υγείας κ.α. 

7. Να προωθήσει με ειδικά προγράμματα τη διαπολι- 
τισμική εκπαίδευση. 

8. Να ενισχύσει το κίνημα του εθελοντισμού σε κάθε 
πτυχή της ανθρώπινης δραστηριότητας (πολιτισμός, 
περιβάλλον, υγεία, αθλητισμός). 

9. Να διαχειριστεί εθνικά και ευρωπαϊκά προγράμμα¬ 
τα και να εξασφαλίσει τη συμμετοχή της Νομαρχιακής 
Αυτοδιοίκησης σε ευρωπαϊκές πρωτοβουλίες, στους 
τομείς του πολιτισμού και του αθλητισμού. 

Αρθρο 5 

Κεφάλαιο 

Το αρχικό κεφάλαιο της ΝΟΜΑΡΧΙΑΚΗΣ ΕΠΙΧΕΙΡΗΣΗΣ 
ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΟΜΑΡΧΙΑΚΗΣ ΑΥΤΟΔΙΟΙ¬ 
ΚΗΣΗΣ ΑΧΑΙΑΣ «Ν.Ε.Π.Α» ανέρχεται στο ποσό των διακο- 
σίων πενήντα χιλιάδων ευρώ (250.000 €) καταβεβλημένο 
εξ ολοκλήρου από τη Νομαρχιακή Αυτοδιοίκηση Αχάίας, 
που είναι εγγεγραμμένο στον Κ.Α. 9899 του Προϋπολο¬ 
γισμού οικ. έτους 2007 της Ν.Α. Αχάίας. 

Αρθρο 6 

Η διάρκεια της επιχείρησης ορίζεται σε πενήντα (50) 
χρόνια. Αρχίζει την ημέρα δημοσιεύσεως του Καταστα¬ 
τικού τούτου όπως προβλέπει η ισχύουσα νομοθεσία και 
λήγει την αντίστοιχη μέρα του έτους 2057. 

Αρθρο 7 

Όργανα Διοίκησης - Διοικητικό Συμβούλιο 

Η ΝΟΜΑΡΧΙΑΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΑΧΑΪΑΣ «Ν.Ε.Π.Α» 
διοικείται από επταμελές Διοικητικό Συμβούλιο (Δ.Σ) 
όπου τα μέλη του ορίζονται από το Νομαρχιακό Συμ¬ 
βούλιο ως εξής:. 

1. Από το Νομάρχη Αχάίας η Νομαρχιακό Σύμβουλο 
που ο Νομάρχης προτείνει με σχετική του απόφαση, 
ως Πρόεδρο. 


2. Από (4) τέσσερις Νομαρχιακούς Συμβούλους από 
τους οποίους οι δύο προέρχονται από την παράταξη 
της Νομαρχιακής πλειοψηφίας και άλλοι δύο από τις 
παρατάξεις της μειοψηφίας. 

3. Από ένα εκπρόσωπο Κοινωνικού Φορέα της Αχάίας 
και σαν τέτοιος ορίζεται το Εργατικό Κέντρο Πάτρας. 

4. Από ένα εκπρόσωπο των εργαζομένων στην Ν.Ε.Π.Α 
εφόσον το σύνολο των εργαζομένων σε αυτή είναι του¬ 
λάχιστον 20. Σε διαφορετική περίπτωση ορίζεται ως 
μέλος του Δ.Σ ένας δημότης η κάτοικος του Νομού 
Αχάίας με ειδικές γνώσεις σχετικές με τους σκοπούς 
της επιχείρησης. 

Ο ορισμός του κοινωνικού φορέα που εν συνεχεία θα 
ορίσει τον εκπρόσωπό του και τον αναπληρωτή αυτού 
γίνεται από το Νομαρχιακό Συμβούλιο, μετά από εισή¬ 
γηση του Νομάρχη. 

Με την ίδια διαδικασία το Νομαρχιακό Συμβούλιο ορίζει, 
πλέον του αναπληρωτή του εκπροσώπου του κοινωνικού 
φορέα, τέσσερα αναπληρωματικά μέλη του Διοικητικού 
Συμβουλίου, από τα οποία ένα είναι μέλος του Νομαρχι¬ 
ακού Συμβουλίου. Τα εν λόγω δύο αναπληρωματικά μέλη 
αναπληρώνουν, εφόσον απαιτηθεί, τα αντίστοιχα τακτικά 
μέλη ενώ τα άλλα τρία αναπληρωματικά μέλη αναπλη¬ 
ρώνουν τα λοιπά τακτικά μέλη. Εφόσον στον Οργανισμό 
απασχολούνται πλέον των είκοσι εργαζομένων, τότε ένα 
από τα ως άνω τακτικά μέλη του Δ.Σ. και αντίστοιχα ένα 
αναπληρωματικό μέλος αυτού, θα ένα είναι εκπρόσωπος 
των εργαζομένων στην επιχείρηση. 

Τα θέματα της εκπροσώπησης και αναπλήρωσης των 
μελών του Δ.Σ. ορίζονται βάσει της διατάξεως του άρ¬ 
θρου 2 του π.δ. 331/1996, όπως κάθε φορά θα ισχύει. 

Στα μέλη του Διοικητικού Συμβουλίου μπορεί να κα¬ 
ταβάλλεται αποζημίωση για τη συμμετοχή τους στις 
συνεδριάσεις ύστερα από απόφασή του Νομαρχιακού 
Συμβουλίου. 

Άρθρο 8 

Αρμοδιότητες Διοικητικού Συμβουλίου 

Το Διοικητικό Συμβούλιο αποφασίζει για κάθε θέμα 
αναγόμενο στην εκπλήρωση των σκοπών της ΝΟΜΑΡ¬ 
ΧΙΑΚΗΣ ΕΠΙΧΕΙΡΗΣΗΣ ΠΟΛΙΤΙΣΤΙΚΗΣ ΑΝΑΠΤΥΞΗΣ Νο¬ 
μαρχιακής Αυτοδιοίκησης Αχάίας «Ν.Ε.Π.Α». 

1. Διορίζει τον Διευθυντή της Επιχείρησης. 

2. Προσλαμβάνει το υπαλληλικό και εργατοτεχνικό 
προσωπικό και αποφασίζει για όλες τις μεταβολές της 
υπηρεσιακής του κατάστασης κατά τους ισχύοντες 
νόμους. 

3. Εγκρίνει ετήσιο πρόγραμμα δραστηριοτήτων που 
εισηγείται ο Διευθυντής. 

4. Εγκρίνει τον ετήσιο προϋπολογισμό, τις αναθεωρή¬ 
σεις αυτού, τον απολογισμό και έκθεση πεπραγμένων 
που εκπονεί ο Διευθυντής και προωθεί προς έγκριση 
στο Νομαρχιακό Συμβούλιο. 

5. Αποφασίζει για την ανάθεση μελετών, συνεργασία 
με εξωτερικούς συνεργάτες και εκτέλεση έργων σύμ¬ 
φωνα με όσα διαλαμβάνονται στα άρθρα 7 και 8 του 
καταστατικού. 

6. Αποφασίζει το ύψος της διατηρούμενης πάγιας 
προκαταβολής. 

7. Συντάσσει τον Εσωτερικό Κανονισμό Υπηρεσιών, 
τον κανονισμό Προσωπικού και τον κανονισμό Διαχεί¬ 
ρισης της Επιχείρησης, τους οποίους προωθεί προς 
έγκριση στο Νομαρχιακό Συμβούλιο Αχάίας. 

8. Προσλαμβάνει με σύμβαση έργου το Νομικό και 
Οικονομικό Σύμβουλο του Οργανισμού, μετά από εισή¬ 
γηση του Διευθυντή. 

9. Αποφασίζει την αγορά ή εκποίηση ακινήτων ή την 
επιβάρυνση αυτών με εμπράγματο δικαίωμα υπό την 
αίρεση έγκρισης της απόφασης από το Νομαρχιακό 
Συμβούλιο. 

10. Η ίδια αίρεση ισχύει για την διάθεση των καθαρών 
κερδών της Επιχείρησης, καθώς και για τα πόσης (ρύσε¬ 
ως έξοδα και αποζημιώσεις των μελών του Διοικητικού 
Συμβουλίου. 

11. Αποφασίζει για τη μίσθωση κινητών και ακινήτων 
που είναι χρήσιμα στην Επιχείρηση, καθώς και για την 
εκμίσθωση κινητών και ακινήτων, ιδιοκτησίας της Επι¬ 
χείρησης. 

12. Το Διοικητικό Συμβούλιο μπορεί να συγκροτεί Επι¬ 
τροπές, μόνιμες ή έκτακτες και να συντάσσει κατάλογο 
φορέων, συνεργατών και χορηγών, οι οποίοι θα συμβάλ¬ 
λουν στην προώθηση των σκοπών της Επιχείρησης. 

13. Αποφασίζει τη λήψη δανείων και μπορεί, για ασφά- 
λειά τους, να εκχωρεί το σύνολο ή μέρος από τα έσοδα 
της Επιχείρησης και αποφασίζει για παροχή δικαιωμά¬ 
των υποθήκης σε ακίνητά της. 

Άρθρο 9 

Σύγκλιση - Απαρτία 

Το Διοικητικό Συμβούλιο συνέρχεται σε τακτική συ¬ 
νεδρίαση τουλάχιστον μια φορά το μήνα, και έκτακτα 
όταν οι υποθέσεις της επιχείρησης το απαιτούν. 

Το Διοικητικό Συμβούλιο συγκαλείται από τον Πρόε¬ 
δρό του, ο οποίος υποχρεώνεται να το συγκαλέσει κα 
όταν το ζητήσουν, το 1/3 των μελών του ή ο Νομάρχης 
ή το Νομαρχιακό Συμβούλιο, οι οποίοι ορίζουν ταυτό¬ 
χρονα και το σκοπό σύγκλισης. 

Το Διοικητικό Συμβούλιο βρίσκεται σε απαρτία εφόσον 
είναι παρόντα τα μισό συν ένα μέλη του. Σε περίπτω¬ 
ση έλλειψης απαρτίας, η συνεδρίαση επαναλαμβάνεται 
εντός δύο ημερών και θεωρείται σε απαρτία ανεξαρτή¬ 
τως του αριθμού των παρόντων μελών και πάντως όχι 
κάτω του ενός τρίτου αυτών. 

Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε πε¬ 
ρίπτωση ισοψηφίας υπερισχύει η ψήφος του Προέδρου. 
Η ψηφοφορία είναι φανερή, ενώ γίνεται υποχρεωτικά 
μυστική με ψηφοδέλτια αν υπάρχει ιδιαίτερος λόγος. 

Σε κάθε συνεδρίαση του Διοικητικού Συμβουλίου τη¬ 
ρούνται πρακτικά με ευθύνη του Διευθυντή. 

Το Διοικητικό Συμβούλιο μπορεί να αναθέτει την άσκη¬ 
ση του συνόλου ή μέρους των αρμοδιοτήτων του, εκτός 
των περιπτώσεων 1, 2, 4, 9,10 και 13 που αναφέρθηκαν 
προηγουμένως στον Πρόεδρο, τον Διευθυντή και τα 
άλλα θεσμοθετημένα όργανα της Επιχείρησης. 

Για τις συνεδριάσεις του Διοικητικού Συμβουλίου τη¬ 
ρούνται πρακτικά σε ειδικό βιβλίο. Τα πρακτικά υπογρά¬ 
φονται από τον Πρόεδρο και από τα μέλη του συμβου¬ 
λίου που είναι παρόντα στη συνεδρίαση. Τα πρακτικά 
τηρούνται από υπάλληλο της επιχείρησης που ορίζεται 
με απόφαση του συμβουλίου. 

Άρθρο 10 

Εκλογή - Θητεία - Αντικατάσταση -Αναπλήρωση 

Τα μέλη του Διοικητικού Συμβουλίου της Επιχείρησης 
εκλέγονται από το Νομαρχιακό Συμβούλιο, μέσα σε ένα 


μήνα από την εγκατάσταση των αρχών της νομαρχιακής 
αυτοδιοίκησης. 

Η θητεία του ΔΣ ακολουθεί την Νομαρχιακή περίοδο 
και σε κάθε περίπτωση λήγει το αργότερα τρεις μήνες 
μετά την εγκατάσταση του Νομαρχιακού Συμβουλίου. 

Εντός 10 ημερών από την εγκατάσταση των αρχών 
της Νομαρχιακής Αυτοδιοίκησης, ο Νομάρχης Αχαΐας 
καλεί τους ενδιαφερομένους για να εκλεγούν μέλη του 
διοικητικού συμβουλίου της Επιχείρησης, να υποβάλουν 
εντός 10/ημέρου δήλωση υποψηφιότητας, συνοδευόμενη 
από βιογραφικό τους σημείωμα και τυχόν αποδεικτικά 
στοιχεία. 

Πριν από την εγκατάσταση τους τα μέλη του διοικητι¬ 
κού συμβουλίου δίνουν ενώπιον του νομάρχη τον όρκο 
που δίνουν τα μέλη του νομαρχιακού συμβουλίου και 
συντάσσεται σχετικό πρακτικό ορκωμοσίας. 

Τα μέλη του διοικητικού συμβουλίου μπορεί να αντικα- 
τασταθούν κατά τη διάρκεια της θητείας τους, ύστερα 
από απόφαση του νομαρχιακού συμβουλίου που λαμβά- 
νεται με πλειοψηφία των τριών τετάρτων του συνόλου 
των μελών του. 

Μέλος του διοικητικού συμβουλίου που απουσιάζει αδι¬ 
καιολόγητα από τις συνεδριάσεις το επί διάστημα μεγαλύ¬ 
τερο των τριών μηνών θεωρείται ότι παραιτήθηκε και αντι¬ 
καθίσταται με απόφαση του Νομαρχιακού Συμβουλίου. 

Στον πρόεδρο, αντιπρόεδρο και τα μέλη του διοικη¬ 
τικού συμβουλίου δύναται να καταβάλλονται για εκτός 
έδρας μετακινήσεις τους για εκτέλεση υπηρεσίας, ημε¬ 
ρήσια αποζημίωση και τα έξοδα μετακίνησης (αντίτιμο 
εισιτηρίου ή χιλιομετρική αποζημίωση), τα οποία καθο¬ 
ρίζονται με απόφαση του νομαρχιακού συμβουλίου . 

Άρθρο 11 

Πρόεδρος - Αντιπρόεδρος - Αρμοδιότητες 

Πρόεδρος της ΝΟΜΑΡΧΙΑΚΗΣ ΕΠΙΧΕΙΡΗΣΗΣ ΠΟΛΙΤΙ¬ 
ΣΤΙΚΗΣ ΑΝΑΠΤΥΞΗΣ της Νομαρχιακής Αυτοδιοίκησης 
Αχαΐας «Ν.Ε.Π.Α» είναι ο εκάστοτε Νομάρχης η Νομαρ¬ 
χιακός Σύμβουλος που προτείνεται από τον Νομάρχη 
και ψηφίζεται από το Νομαρχιακό Συμβούλιο. 

Ο Πρόεδρος τις ΝΕΠΑ έχει τις εξής αρμοδιότητες: 

α. Συντάσσει την Ημερήσια Διάταξη του Διοικητικού 
Συμβουλίου, συνεπικουρούμενος από το Διευθυντή, 
συγκαλεί το Διοικητικό Συμβούλιο σε συνεδρίαση και 
διευθύνει τις συζητήσεις του. 

β. Εκπροσωπεί την Επιχείρηση ενώπιον της Αρχής 
των Δικαστηρίων, κάθε προσώπου φυσικού, Νομικού 
ή ιδιωτικού. 

γ. Εντέλλεται την πληρωμή κάθε δαπάνης που περιέ- 
χεται στον εγκεκριμένο προϋπολογισμό ή που αποφα- 
σίστηκε από το Δ.Σ. 

δ. Εκτελεί τις αποφάσεις του Διοικητικού Συμβου¬ 
λίου. 

ε. Υπογράφει τις συμβάσεις που συνάπτει η Επιχεί- 
ρηση. 

Στον Πρόεδρο του Διοικητικού Συμβουλίου της Επι¬ 
χείρησης μπορεί να καταβάλλεται αποζημίωση για τις 
υπηρεσίες που παρέχει στην επιχείρηση. Η Αποζημίω¬ 
ση ορίζεται με απόφαση του Νομαρχιακού Συμβουλίου, 
ύστερα από πρόταση του Διοικητικού Συμβουλίου της 
Επιχείρησης. 

Ο ΑΝΤΙΠΡΟΕΔΡΟΣ 

Ο Αντιπρόεδρος είναι μέλος του Διοικητικού Συμβου¬ 
λίου της ΝΟΜΑΡΧΙΑΚΗΣ ΕΠΙΧΕΙΡΗΣΗΣ ΠΟΛΙΤΙΣΤΙΚΗΣ 

ΑΝΑΠΤΥΞΗΣ της Νομαρχιακής Αυτοδιοίκησης Αχα'ίας 
«Ν.Ε.Π.Α» και ορίζεται στη θέση του από το Νομαρχιακό 
Συμβούλιο. 

Ο Αντιπρόεδρος αναπληρώνει τον Πρόεδρο όταν αυ¬ 
τός κωλύεται ή απουσιάζει. 

Αρθρο 12 

Ορισμός Διευθυντή - Αρμοδιότητες 

Με απόφαση του Διοικητικού Συμβουλίου, Διευθυ¬ 
ντής της ΝΟΜΑΡΧΙΑΚΗΣ ΕΠΙΧΕΙΡΗΣΗΣ ΠΟΛΙΤΙΣΤΙΚΗΣ 
ΑΝΑΠΤΥΞΗΣ «Ν.Ε.Π.Α» της Νομαρχιακής Αυτοδιοίκησης 
Αχαΐας προσλαμβάνεται άτομο με ειδικά προσόντα 
και εμπειρίες στο αντικείμενο, μετά από εισήγηση του 
Προέδρου του Διοικητικού Συμβουλίου, το οποίο καθο¬ 
ρίζει τα προσόντα, τις διαδικασίες πρόσληψης και τις 
αποδοχές του. 

Ο Διευθυντής απασχολείται αποκλειστικά με τη δι¬ 
οίκηση και τη λειτουργία της επιχείρησης, πρόΐσταται 
των υπηρεσιών του και είναι ο ιεραρχικός προϊστάμενος 
του προσωπικού του. 

1. Μεριμνά για την εκπλήρωση του σκοπού για τον 
οποίο συστήθηκε η Επιχείρηση. 

2. Καταρτίζει τον ετήσιο προγραμματισμό δραστηρι¬ 
οτήτων, σύμφωνα με τις στρατηγικές κατευθύνσεις του 
Διοικητικού Συμβουλίου. 

3. Συντονίζει την πορεία εκτέλεσης του ετήσιου προ¬ 
γράμματος δραστηριοτήτων και, λαμβάνει κάθε μέτρο 
απαραίτητο για την υλοποίηση του προγράμματος αυ¬ 
τής. 

4. Εισηγείται, στο Διοικητικό Συμβούλιο για την εκμί- 
σθωση της κινητής και ακίνητης περιουσίας της Επι¬ 
χείρησης, τη σύναψη δανείου και κάθε είδους συμβο¬ 
λαίου. 

5. Διευθύνει την πορεία των διοικητικών υποθέσεων 
και φροντίζει για την ομαλή λειτουργία της Επιχείρη¬ 
σης. 

6. Εισηγείται, προς το Διοικητικό Συμβούλιο τη σύ¬ 
σταση των τομέων που προβλέπει το Οργανόγραμμα, 
σύμφωνα με την εξελεγκτική πορεία της επιχείρησης. 

7. Εισηγείται, προς το Διοικητικό Συμβούλιο το διορι¬ 
σμό προσωπικού και υποβάλλει προτάσεις που αφορούν 
την υπηρεσιακή κατάσταση του προσωπικού, θέματα 
απολύσεων και αμοιβών. 

8. Προτείνει την αγορά ή την εκποίηση περιουσιακών 
στοιχείων της Επιχείρησης. 

9. Καταρτίζει και εισηγείται προς το Διοικητικό Συμ¬ 
βούλιο τον Οικονομικό προγραμματισμό της Επιχείρη¬ 
σης και προτείνει αναθεωρήσεις αυτού. 

10. Προτείνει την ανάθεση εκπόνησης μελετών προς 
το Διοικητικό Συμβούλιο. 

11. Υπογράφει όλα τα υπηρεσιακά έγγραφα καθώς 
και εκείνα με τα οποία η Επιχείρηση αναλαμβάνει υπο¬ 
χρεώσεις. 

12. Αποφασίζει για τη συντήρηση των κτιρίων και των 
εγκαταστάσεων. 

13. Διαχειρίζεται τη Πάγια Προκαταβολή για αντι¬ 
μετώπιση μικροδαπανών. Υπογράφει τα εντάλματα 
πληρωμών και τις επιταγές καθώς και τα καθημερινά 
πρωτόκολλα μετρήσεων του Ταμείου. 

14. Διακηρύττει δημοπρασίες με όρους που καθορίζο¬ 
νται κατά περίπτωση από το Διοικητικό Συμβούλιο. 


15. Επιμελείται την τήρηση των πρακτικών των συ¬ 
νεδριάσεων του Διοικητικού Συμβουλίου. Ελέγχει και 
θεωρεί τα πάσης φύσεως τιμολόγια προτού εκδοθούν 
οι εντολές πληρωμών και θεωρεί τις μισθοδοτικές κα¬ 
ταστάσεις του προσωπικού. 

16. Επιμελείται για την τήρηση του ωραρίου εργασί¬ 
ας, χορήγηση αδειών και τιμωρία πειθαρχικών παρα¬ 
πτωμάτων του μόνιμου και έκτακτου προσωπικού της 
Επιχείρησης. 

17. Υποβάλλει προτάσεις προς το Διοικητικό Συμβού¬ 
λιο για σύναψη συμφωνιών με χορηγούς, οι οποίοι θα 
συμβάλλουν στην προώθηση των σκοπών της Επιχεί- 
ρησης. 

18. Εισηγείται, προς το Διοικητικό Συμβούλιο την πρό¬ 
σληψη με πάγια αντιμισθία του Νομικού και Οικονομικού 
Συμβούλου της Επιχείρησης. 

19. Παρακολουθεί το θεσμικό πλαίσιο και τη νομοθεσία 
που αφορά τις Νομαρχιακές Επιχειρήσεις. 

20. Εισηγείται προς το Διοικητικό Συμβούλιο για την 
κάλυψη των παγίων περιουσιακών στοιχείων της Επιχεί¬ 
ρησης και όποιας άλλης ασφαλιστικής κάλυψης κριθεί 
απαραίτητο. 

Στη θέση του Διευθυντή, μπορεί με απόφαση του δι¬ 
οικητικού συμβουλίου να προσλαμβάνεται η να ορίζεται 
ένα από τα μέλη του. Στον κανονισμό προσωπικού καθο¬ 
ρίζονται τα προσόντα που πρέπει να έχει ο διευθυντής 
της επιχείρησης. Ακόμη μπορεί να καλύπτεται η θέση 
με απόσπαση, εφόσον διαθέτει τα απαιτούμενα προ¬ 
σόντα, λειτουργός ή υπάλληλος Δημόσιας Υπηρεσίας 
ή της Δευτεροβάθμιας Αυτοδιοίκησης με απόφαση της 
Νομάρχου Αχάΐας. 

Στον αποσπασθέντα Διευθυντή, δύναται να καταβάλ¬ 
λεται επίδομα παραστάσεως, πλέον των τακτικών ή 
εκτάκτων νομίμων αποδοχών, με απόφαση του Νομάρ- 
ΧΠ· 

Ο Διευθυντής δικαιούται οδοιπορικών ή άλλων εξόδων 
για δαπάνες που πραγματοποίησε για εκτέλεση συγκε¬ 
κριμένης υπηρεσίας μετά από εντολή του Διοικητικού 
Συμβουλίου. Η σχετική δαπάνη για έξοδα και οδοιπορικά 
βαρύνει τον προϋπολογισμό της Επιχείρησης. 

Αρθρο 13 

Ταμειακή υπηρεσία - Διαχειριστικός Έλεγχος 

Η ταμιακή υπηρεσία της Επιχείρησης είναι ανεξάρτητη 
από την ταμιακή υπηρεσία της Νομαρχιακής Αυτοδι¬ 
οίκησης. 

Ο τακτικός διαχειριστικός έλεγχος της Επιχείρησης 
γίνεται από δύο ορκωτούς ελεγκτές ή ελεγκτές ανω¬ 
νύμων εταιρειών, που διορίζονται από το Νομαρχιακό 
συμβούλιο στην αρχή κάθε οικονομικού έτους. Με την 
ίδια απόφαση ορίζεται και η αμοιβή τους. 

Με απόφαση του Γενικού Γραμματέα της Περιφέρειας, 
εφόσον συντρέχει ειδική περίπτωση, μπορεί να ενεργεί- 
ται έκτακτος διαχειριστικός έλεγχος της Επιχείρησης 
από ορκωτούς ελεγκτές που ορίζονται από το Γενικό 
Γ ραμματέα της Περιφέρειας. Με την ίδια απόφαση ορί¬ 
ζεται και η αμοιβή τους, η οποία βαρύνει τον προϋπο¬ 
λογισμό της Επιχείρησης. 

Στην Επιχείρηση γίνονται αποσβέσεις με ποσοστά που 
ορίζει η φορολογική νομοθεσία και τηρούνται βιβλία και 
στοιχεία που ορίζονται από το Π.Δ 520/1988, οι διατάξεις 
του οποίου εφαρμόζονται αναλογικά. 

Άρθρο 14 
Κανονισμοί 

Οι κανονισμοί που συντάσσονται από το διοικητικό 
συμβούλιο της επιχείρησης και εγκρίνονται από το Νο¬ 
μαρχιακό Συμβούλιο είναι: 

Α) Ο Εσωτερικός Κανονισμός Υπηρεσιών, 

Β) Ο Κανονισμός Προσωπικού της Επιχείρησης και 

Γ) Ο Κανονισμός Διαχείρισης, οι οποίοι καθορίζουν την 
οργάνωση και λειτουργία του, τους υπηρεσιακούς τομείς, 
τις θέσεις, του όρους πρόσληψης προσωπικού, τα τυπικά 
και ουσιαστικά προσόντα, καθώς και την εν γένει υπηρε¬ 
σιακή κατάσταση του προσωπικού της Επιχείρησης. 

Με απόφαση του διοικητικού συμβουλίου της επιχεί¬ 
ρησης μπορεί να συντάσσονται και άλλοι κανονισμοί, 
που κρίνονται απαραίτητοι για τη λειτουργία της επι¬ 
χείρησης πέραν όσων αναφέρονται στις διατάξεις του 
παρόντος διατάγματος. 

Για την μεταβατική περίοδο το Νομαρχιακό Συμβούλιο 
Αχαΐας, μπορεί να προβλέψει γραμματειακή υποστήριξη 
με απόσπαση από άλλες υπηρεσίες 3-4 υπαλλήλων προ- 
κειμένου να υποβοηθήσει το διοικητικό και οικονομικό 
έργο της Επιχείρησης. 

Άρθρο 15 

Διάλυση - Κατάργηση - Εκκαθάριση 

Η Επιχείρηση καταργείται με τον ίδιο τρόπο που συνι- 
στάται και η περιουσία της περιέχεται στη Νομαρχιακή 
Αυτοδιοίκηση Αχαΐας. 

Τις ιδιωτικές περιουσίες που περιέχονται στην Επιχεί¬ 
ρηση, με πράξεις εν ζωή ή αιτία θανάτου, εξακολουθεί 
να διαθέτει η Νομαρχιακή Αυτοδιοίκηση ή το Νομαρχι¬ 
ακό Διαμέρισμα ειδικά και αποκλειστικά για τον σκοπό 
για τον οποίο αφιερώθηκαν, με την επιφύλαξη και των 
διατάξεων που αφορούν την επωφελέστερη αξιοποίηση 
ή διάθεση του περιουσιακού στοιχείου που έχει καταλη¬ 
φθεί ή δωριθεί για τον ίδιο ή άλλο κοινωφελή σκοπό. 

Καθώς επίσης ισχύει ότι προβλέπει το άρθρο 15 του 
π.δ. 331/ΦΕΚ 223/11.9.1996. 

Αρθρο 16 

Εφαρμογή 

Το παρόν καταστατικό τίθεται σε εφαρμογή από 
την ημέρα της δημοσιεύσεώς του στην Εφημερίδα της 
Κυβερνήσεως. Κάθε τροποποίηση του Καταστατικού 
εγκρίνεται από το Νομαρχιακό Συμβούλιο Αχαΐας. 

Άρθρο 17 
Σφραγίδα 

Η ΝΟΜΑΡΧΙΑΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ «Ν.Ε.Π.Α» της Νομαρχιακής Αυτοδιοίκησης Αχαΐας 
διαθέτει σφραγίδα που γράφει κυκλικά «ΝΟΜΑΡΧΙΑΚΗ 
ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΟΜΑΡΧΙΑΚΗΣ 
ΑΥΤΟΔΙΟΙΚΗΣΗΣ ΑΧΑΪΑΣ». Στη μέση της σφραγίδας 
αναγράφεται το ακρωνύμιο του Οργανισμού «Ν.Ε.Π.Α» 
και το έτος ίδρυσής του. 

Από την δημοσίευση της απόφασης αυτής στο ΦΕΚ δεν 
προκαλείται δαπάνη σε βάρος του κρατικού προϋπολο¬ 
γισμού, παρά μόνο σε βάρος του ισχύοντος προϋπολογι¬ 
σμού οικ. έτους 2007 της Ν.Α. Αχαΐας, το ύψος της οποίας 
ανέρχεται σε 250.000 Ευρώ και είναι εγγεγραμμένος υπό 
Κ.Α. 9899 του προϋπολογισμού της Ν.Α. Αχαΐας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Μαΐου 2007 

Με εντολή Γ ενικού Γ ραμματέα 
Ο Γ ενικός Διευθυντής 
ΤΣΩΛΗΣ ΝΙΚΟΛΑΟΣ 

-♦- 

Αριθμ. 13/6655 (3) 

Καθιέρωση υπερωριακής εργασίας υπαλλήλων της Δι¬ 
εύθυνσης Κτηνιατρικής της Νομαρχιακής Αυτοδιοί¬ 
κησης Θεσσαλονίκης κατά τις απογευματινές ώρες 
εργασίμων, Κυριακών και εξαιρέσιμων ημερών έτους 
2007. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 15 του ν. 2592/1998 (ΦΕΚ 
57/τ. Α'/18.3.1998) που αντικαθιστά το άρθρο 18 του ν. 
2470/1997 (ΦΕΚ 40/τ. Α721.3.1997) «Αναμόρφωση μισθο¬ 
λογίου προσωπικού Δημόσιας Διοίκησης και άλλες συ¬ 
ναφείς διατάξεις». 

2. Τις διατάξεις του άρθρου 10 του ν. 2606/1998 (ΦΕΚ 
89/τ. Α722.4.1998) «μισθολογικές ρυθμίσεις κ.λπ.». 

3. Τις διατάξεις της παρ. 7 του άρθρου 35 του ν. 
2738/9.9.1999, που δημοσιεύθηκε στο υπ’ αριθμ. 180/τ. 
Α79.9.1999 ΦΕΚ. 

4. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργικών και υπαλλήλων 
του Δημοσίου, Ν.Π.Δ.Δ και Ο.Τ.Α και άλλες συναφείς 
διατάξεις». 

5. Τις ανάγκες της υπηρεσίας για την ορθή και απο¬ 
τελεσματική εφαρμογή των μέτρων για την γρίπη των 
πτηνών. 

6. Την υπ’ αριθμ. 13/1389/29.1.2007 απόφαση Δ/νσης 
Κτηνιατρικής Θεσσαλονίκης περί συγκρότησης Τοπικού 
Κέντρου επείγουσας ανάγκης για την αντιμετώπιση της 
γρίπης των πτηνών. 

7. Την υπ’ αριθμ. 30422/11.1.2007 κατανομή πιστώσεων 
του Υπουργείου Αγροτικής Ανάπτυξης και Τροφίμων, με 
την οποία εγκρίνεται το ποσό των 30802,00 € (Κωδ. 0511: 
24472 € για εργάσιμες ημέρες και Κωδ 0512: 6330 € για 
αργίες-εξαιρέσιμες) για την κάλυψη αναγκών από την 
απασχόληση των μελών του Τοπικού Κέντρου Επείγου¬ 
σας Ανάγκης της Δ/νσης Κτηνιατρικής της ΝΑΘ, πέραν 
του Κανονικού ωραρίου, εγκρίνουμε: 

Την καθιέρωση υπερωριακής απασχόλησης για την 
αντιμετώπιση των εκτάκτων αναγκών που προκύπτουν 
από την εφαρμογή του προγράμματος για τη γρίπη των 
πτηνών κατά το χρονικό διάστημα που αρχίζα ένα μήνα 
πριν τη δημοσίευση στην Εφημερίδα της Κυβερνήσεως 
έως 31.12.2007 για (5) Κτηνιάτρους, (2) Οδηγούς και (1) Δι¬ 
οικητικό υπάλληλο για σύνολο 4340 ωρών, 3496 ώρες σε 
εργάσιμες ημέρες και 844 ώρες σε αργίες-εξαιρέσιμες). 

Ο αριθμός των ωρών κατά μήνα και κατά υπάλληλο 
θα καθοριστεί με απόφαση του Διευθυντή Κτηνιατρικής 
Θεσσαλονίκης, σύμφωνα με τις ανάγκες της Υπηρεσίας. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Μαΐου 2007 
Ο Νομάρχης 

ΠΑΝΑΓΙΩΤΗΣ. ΨΩΜΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίηΐβπτθΐ: ΗΗρ;//νννννν.β 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'-Ι- Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ( ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 















